hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy uk hy es es tr en en hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Մտահոգիչ թվեր քրեակատարողական հիմնարկներում․ ինքնավնասման՝ 612, մահվան՝ 18, ինքնասպանության 3 դեպք | Forrights.am
Դիտորդական խումբն արձանագրել է՝ 2018-2019 թվականների ընթացքում հայաստանյանյան բանտերում չի նվազել ինքնավնասման և մահվան դեպքերը։ Խումբը մտահոգիչ թվեր է հրապարակում՝ ինքնավնասումների 612 դեպք՝ միայն նախորդ տարվա ընթացքում, 18 մահվան դեպք՝ 2019 թվականին, որոնցից երեքը՝ ինքնասպանություն․
ՀՀ ԱՆ Քրեակատարողական ծառայության շտաբի պետ Ռուբեն Դարբինյանը պարզաբանեց՝ այդ հարցը գտնվում է իրենց ուշադրության կենտրում, սակայն խնդրի առկայությունը պայմանավորված է անվտանգության համակարգում կադրերի սակավությամբ, ինչպես նաև սոցիալ-հոգեբանական ոլորտում՝ հոգեբանների թվի պակասությամբ։
Քննարկման ընթացքում ՀՀ ԱՆ հակակոռուպցիոն և քրեակատարողական քաղաքականության մշակման վարչության պետ Արփի Սարգսյանը տեղեկացրեց, որ առաջիկայում ունենալու են համալիր ծրագիր, որը միտված կլինի ինքնասպանությունների, մահվան դեպքերի, ինքնավնասումների դեպքերի բացահայտմանը և հետագայում նաև կանխարգելմանը:
Դիտորդական խումբը, շարունակելով ներկայացնել առկա խնդիրները, արձանագրեց՝ 2018 և 2019 թվականների համար խնդրահարույց է մնում բուժսպասարկման ոլորտը, թեև այս տարի որոշակի դրական փոփոխություններ արձանագրվել են։ Հունիս ամսից արդեն գործում է ԱՆ «Քրեակատարողական օրակարգի բժշկական կենտրոն» ՊՈԱԿ-ը, որը միտված է ավելի արդյունավետ դարձնելու բժշկական օգնության որակը։
ՊՈԱԿ-ի տնօրեն Արա Հովհաննիսյանի խոսքով՝ իրենք հասցրել են քրեակատարողական հիմնարկների բուժանձնակազմը համալրել մի շարք առաջատար մասնագետներով․
«Կատարվել են հաստիքների օպտիմալացում և խմբագրում, և այսօր բոլոր քրեակատարողական հիմնարկներում իրականացվում է շուրջօրյա բժշկական ծառայություններ»,-  նշում է նա։
Անդրադառնալով քրեակատարողական հիմնարկներում առկա կոռուպցիոն դրսևորումներին, փոխնախարար Սրբուհի Գալյանը նշեց՝ չի կարող ասել, որ կոռուպցիան առհասարակ արմատախիլ է արվել, բայց վստահ է՝ համակարգային բնույթ չի կրում: Որպեսզի կոռուպցիան արմատախիլ արվի, դիտարկում են բանտի աշխատողների աշխատավարձի բարձրացումը։
«Ներկայումս քրեակատարողական ծառայությունում և քրեակատարողական հիմնարկներում համակարգային կոռուպցիայի մասին խոսել չենք կարող։ Այս հարցում կարող են ինձ հետ իմ գործընկերները համաձայնել, չեմ բացառում առանձին անհատների կողմից կոռուպցիոն բնույթի գործարքների իրականացում, կոռուպցիոն երևույթների դրսևորում, բայց նախկինում գոյություն ունեցած կոռումպացված համակարգն այլևս գոյություն չունի։ Քրեակատարողական ծառայության ոլորտի աշխատակիցների աշխատավարձը բարձրացվելու է 30 տոկոսով»։
Թեև Արդարադատության նախարարության ներկայացուցիչներն ասում են, որ անազատության մեջ գտնվողներից ոչ ոք մյուսից առավել չի իրենց համար, բայց դիտորդական խմբի անդամները պնդում են՝ այսպես կոչվող «զոն նայողները» դեռ մնում են իրենց դոմինանտ դիրքում: Դիտորդական խմբի անդամներից Զարուհի Հովհաննիսյանն ասաց՝ հենց նրանք են հաճախ ազդում անազատության մեջ գտնվող անձանց վրա, որպեսզի գիտակրթական ծրագրերից վերջիններս հեռու մնան:
«Քրեական ենթամշակույթին այնքան էլ հարիր չէ թույլ տալ իր ազդեցության տակ գտնվող անձանց մասնակցել այդ միջոցառումներին, և շատ հաճախ, երբ կրթական միջոցառումներ են լինում, ավելի քիչ թվով մարդիկ են ներգրավվում։ Իհարկե, էս 1 տարվա ընթացքում դինամիկան մի փոքր փոխվել է, ցանկությունն ավելացել է, բայց այնուամենայնիվ կա այդ խնդիրը», — նկատեց Հովհաննիսյանը։
Դիտորդական խմբի անդամ Ռոբերտ Ռևազյանն էլ հավելում է՝ անգամ եթե օրենքով պատժելի է դառնում քրեական ենթամշակույթ կրող խմբավորում ստեղծելը կամ դրան հարելը՝ հատկապես փակ հաստատություններում, միայն օրենքի ընդումամբ խնդիրը չի լուծվելու.
«Այնպես չէ, որ այդ ենթամշակույթը կարելի է 1 օրում օրենքով փոխել, դա տասնամյակների արմատացած հսկա համակարգ է՝ շատ լուրջ ներուժով, ֆինանսական ռեսուրսներով, մինչև ձենը դուրս չգա, ուրեմն իրական պայքար չի տարվում», — շեշտում է նա։
Նախորդ նյութըՍԴ դատավորների վաղ կենսաթոշակների օրինագիծն ամբողջությամբ ընդունվեց
Հաջորդ նյութը«Տեփանոսյանին ոստիկանները զոհ են տվել, որպեսզի գրոհ կազմակերպեն»․ Սմբատ Բարսեղյանը դատարանում ցուցմունք տվեց
«Մենք երկու տարի է քարի հետ ենք խոսում»
Հայտնաբերվել է անհետ կորած համարվող զինծառայող, վիճակը բավարար է
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Պայմանագրային զինծառայողը նռնակ է պայթեցրել կնոջ ծնողների տանը կից հողամասում․ նա...
Արման Թաթոյանը միջոցներ է ձեռնարկում՝ Google-ի հավելվածներում վերացնելու Սյունիքում մի շարք...
Edit with Live CSS
Write CSS OR LESS and hit save. CTRL + SPACE for auto-complete.